**RÁMCOVÁ DOHODA O POSKYTOVANÍ SLUŽIEB**

uzatvorená podľa § 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej len „**Obchodný zákonník**“) a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“)   
(ďalej len „**Dohoda**“)

**Účastníci Dohody**

|  |  |
| --- | --- |
| **Objednávateľ:** |  |
| Názov: | **Slovenská republika v zastúpení Ministerstva vnútra Slovenskej republiky** |
| Sídlo: | Pribinova 2, 812 72 Bratislava, Slovenská republika |
| Zastúpený: | [●] |
| IČO: | 00 151 866 |
| DIČ:  IČ DPH: | 2020571520  SK2020571520 (registrácia podľa § 7 zákona č. 222/2004 Z. z. o dani z pridanej hodnoty v znení neskorších predpisov) |
| Bankové spojenie: | Štátna pokladnica |
| Číslo účtu: | SK78 8180 0000 0070 0018 0023 |
| BIC/SWIFT kód: | SPSRSKBA |
| Webové sídlo (URL):  Kontaktná/oprávnená osoba:  Tel. kontakt:  E-mail: | <http://www.minv.sk/>  [●]  [●]  [●] |
| (ďalej len „**Objednávateľ**“) |  |

a

|  |  |
| --- | --- |
| **Poskytovateľ:** |  |
| Názov: | **[●]** |
| Sídlo/Miesto podnikania: | [●] |
| Zastúpený: | [●] |
| IČO: | [●] |
| DIČ:  IČ DPH (ak je pridelené):  Bankové spojenie:  Číslo účtu:  BIC/SWIFT kód:  Webové sídlo (URL):  Kontaktná/oprávnená osoba:  Tel. kontakt: | [●]  [●]  [●]  [●]  [●]  [●]  [●]  [●] |
| E-mail: | [●] |
| Zápis: | v Obchodnom registri [●] súdu [●], oddiel [●], vložka č.: [●]  *alternatívne* v Živnostenskom registri Okresného úradu [●], číslo živ. registra: [●] |
| (ďalej len „**Poskytovateľ**“) |  |
| (Objednávateľ a Poskytovateľ spoločne ďalej len „**Účastníci dohody**“ a jednotlivo len „**Účastník dohody**“) | |

**Článok I  
Úvodné ustanovenia**

1. Objednávateľ uskutočnil verejnú súťaž uverejnenú vo Vestníku verejného obstarávania č. [●] zo dňa [●] pod značkou [●] na predmet zákazky **„[●]“**. (ďalej len „**Verejné obstarávanie**“).
2. Výsledkom Verejného obstarávania je výber úspešného uchádzača – Poskytovateľa, s ktorým je uzatvorená táto Dohoda.

Článok II

**Predmet Dohody**

1. Predmetom tejto Dohody je záväzok Poskytovateľa zabezpečiť pre Objednávateľaslužbya s nimi súvisiace plnenia uvedené v bode 2.3 tohto článku Dohody a v bode 1.2 Prílohy č. 1 tejto Dohody (spolu ďalej len „**Služby**“, jednotlivo aj „**Služba“**) a záväzok Objednávateľa zaplatiť Poskytovateľovi za riadne a včas poskytnuté Služby odplatu, cenu tak ako je uvedená v článku II, bode 2.3 tejto Dohody. Cena musí byť v súlade s jej štruktúrovaným rozpočtom uvedeným v Prílohe č. 2 tejto Dohody.
2. Účelom tejto Dohody je stanoviť práva a povinnosti Účastníkov dohody a štandardné podmienky obchodného vzťahu medzi Účastníkmi dohody, ktoré sa budú aplikovať na čiastkové zmluvy o Službách, ktoré budú Účastníci dohody uzatvárať výhradne na žiadosť Objednávateľa vo forme písomných objednávok vystavených Objednávateľom (ďalej len „**Objednávka**“) a potvrdených Poskytovateľom v súlade s čl. IV bod 4.3 tejto Dohody (každá z takýchto obojstranne potvrdených Objednávok ďalej len ako „**Jednotlivá zmluva**“).
3. Predmetom tejto Dohody je poskytovanie Služieb podľa špecifikácie:

| **Špecifikácia Služieb:** | |
| --- | --- |
| Celosvetové zabezpečenie služieb odbavenia lietadla, cestujúcich a batožiny, tankovanie paliva, cateringu cestujúcich, ubytovania a transportu pre posádku LÚ MV SR tak, ako sú Služby bližšie špecifikované v bode 1.2 Prílohy č. 1 Dohody – Opis predmetu zákazky.  Súčasťou Služieb je aj dodanie vecí súvisiacich s riadnym poskytnutím danej Služby, napríklad dodanie jedla v podobe cateringu, pitnej a úžitkovej vody, zabezpečenie potrebných čistiacich prostriedkov pre riadne dodanie čistenia lietadla, tlače a letových dokumentov etc. tak, ako sú Služby bližšie špecifikované v bode 1.2 Prílohy č. 1 Dohody – Opis predmetu zákazky. | |
| **Dokumentácia k Službám**: | Objednávateľom požadovaná dokumentácia môže byť predmetom konkrétnej Objednávky. |
| **Lehota na vypracovanie Cenovej ponuky:** | Poskytovateľ je povinný v lehote 30 (tridsiatich) hodín vypracovať Cenovú ponuku v súlade s čl. IV bodom 4.1 Dohody. Poskytovateľ je povinný vypracovať cenovú ponuku bezodkladne, ak sú splnené podmienky podľa bodu čl. IV. bodom 4.2 Dohody. |
| **Lehota na poskytnutie Služieb:** | Poskytovateľ je povinný poskytnúť Služby Objednávateľovi v lehotách podľa Jednotlivej zmluvy, ak sa Účastníci dohody nedohodnú inak. |
| **Miesto poskytovania Služieb:** | Miesto poskytovania Služieb bude určené v Jednotlivej zmluve. Poskytovateľ sa zaväzuje poskytnúť Služby celosvetovo. |
| **Cena za Služby:** | Cena za Služby je výsledkom postupu Verejného obstarávania. Cena za jednotlivé Služby a s nimi súvisiace plnenia podľa tejto Dohody bez dane z pridanej hodnoty (ďalej len „**DPH**“) je špecifikovaná v Prílohe č. 2 tejto Dohody (ďalej len „**Cena za Služby**“). |
| **Cena objednaných Služieb:** | Celková cena Služieb objednaných na základe jednej Objednávky bez DPH; táto cena je rozhodujúca pre výpočet zmluvných pokút podľa tejto Dohody. |
| **Splatnosť faktúry:** | Tridsať (30) dní odo dňa doručenia faktúry Objednávateľovi. |
| **Záručná doba:** | Pre účely Dohody si Účastníci dohodli všeobecnú záručnú dobu dvanásť (12) mesiacov. Ak z povahy Služby nie je možné poskytnúť Záručnú dobu v trvaní podľa predchádzajúcej vety, Účastníci dohody si môžu písomne odsúhlasiť v rámci Jednotlivej zmluvy aj kratšiu Záručnú dobu pre jednotlivú Službu. |
| **Lehota na odstránenie vady podliehajúcej záruke:** | Bezodkladne. Účastníci dohody sa môžu dohodnúť aj na dlhšej lehote na odstránenie vady, ktorá spravidla nesmie presiahnuť dvadsaťštyri (24) hodín od okamihu uplatnenia reklamácie Objednávateľom. |
| **Doba trvania Dohody:** | 48 mesiacov odo dňa nadobudnutia jej účinnosti alebo do vyčerpania finančného limitu, t. j. Maximálnej ceny Dohody podľa toho, ktorá skutočnosť nastane skôr. |
| **Maximálna cena Dohody:** | Maximálna cena Dohody, t. j. hodnota finančného limitu, ktorá môže byť uhradená Objednávateľom na základe tejto Dohody/Jednotlivých zmlúv v súlade s výsledkom  Verejného obstarávania a s touto Dohodou, je cena rovnajúca sa predpokladanej hodnote zákazky. . |
| **Predpokladaná hodnota zákazky verejného obstarávania:** | 11.200.000,-- EUR (slovom: jedenásť miliónov dvestotisíc euro ) |

1. Účastníci dohody sa dohodli, že ustanovenia tejto Dohody nemožno vykladať ako povinnosť Objednávateľa objednať si u Poskytovateľa Služby v celej výške Maximálnej ceny Dohody. Objednávateľ je povinný Poskytovateľovi zaplatiť len za skutočne ním objednané a Poskytovateľom riadne dodané množstvo Služieb počas trvania tejto Dohody.
2. Ak je Účastníkmi dohody definovaný pojem ako zmluvná skratka, pri definícii ktorého bolo použité veľké začiatočné písmeno, účelom zavedenia zmluvnej skratky je lepšia orientácia v texte Dohody a pojem má rovnaký význam aj v prípade, ak je uvedený s malým začiatočným písmenom z dôvodu chyby v písaní, ak z kontextu obsahu ustanovenia Dohody nevyplýva inak. Ak z obsahu a kontextu ustanovenia Dohody nevyplýva iné, zmluvné skratky uvedené a v jednotnom alebo množnom čísle majú rovnaký význam.

**Článok III**

**Doba trvania Dohody**

1. Táto Dohoda sa uzatvára na dobu určitú, na obdobie uvedené v čl. II bode 2.3 Dohody.
2. Služby bude Poskytovateľ poskytovať Objednávateľovi priebežne, počas doby trvania tejto Dohody, a to na základe písomných Objednávok Objednávateľa.
3. Účastníci Dohody sa dohodli, že v prípade nevyčerpania Maximálnej hodnoty Dohody uvedenej v čl. II, bode 2.3 Dohody počas doby trvania Dohody, sú Účastníci dohody oprávnení predĺžiť dobu trvania Dohody o dvanásť (12) mesiacov, a to aj opakovane. Zmenu podľa predchádzajúcej vety vykonajú Účastníci dohody vo forme písomného dodatku o zmene zmluvy v súlade s ustanovením § 18 ods. 1 písm. a) Zákona o verejnom obstarávaní.

Článok IV

**Dodacie podmienky**

* 1. Na základe potrieb Objednávateľa na poskytnutie Služieb, tento vyzve Poskytovateľa na poskytnutie Služby/Služieb prostredníctvom Objednávky. Poskytovateľ je povinný na základe doručenej Objednávky v lehote 30 hodín od jej doručenia zaslať Objednávateľovi cenovú ponuku na ním požadované služby (ďalej len „**Cenová ponuka**“). Poskytovateľ sa zaväzuje vypracovať Cenovú ponuku tak, aby ak je to v Mieste plnenia možné, táto obsahovala aspoň tri cenové návrhy na poskytnutie Služieb, spolu s Poskytovateľovým odporúčaním na dodávateľa požadovaných služieb v Mieste poskytovania Služieb. Odporúčanie Poskytovateľa bude vypracované na základe jeho predchádzajúcich skúseností s dodávateľmi Služieb v Mieste poskytovania služieb (vrátane skúseností, ktoré získal z obchodných vzťahov nerealizovaných na základe Dohody), respektíve povahy plánovaného letu (napríklad diplomatický let, preprava národných športových reprezentantov, etc.). V odôvodnených prípadoch môže Poskytovateľ požiadať o predĺženie lehoty na zaslanie Cenovej ponuky, a to aj opakovane. Každú svoju žiadosť o predĺženie lehoty na zaslanie Cenovej ponuky je Poskytovateľ povinný náležite odôvodniť, a každá takáto žiadosť podlieha predchádzajúcemu súhlasu Objednávateľa. Rozhodnutie Objednávateľa o nevyhovení Poskytovateľovej žiadosti o predĺženie lehoty na predloženie Cenovej ponuky Objednávateľ nemusí odôvodniť.
  2. Účastníci dohody sa dohodli, že Objednávateľ má právo požiadať Poskytovateľa o bezodkladné zaslanie Cenovej ponuky. Takúto svoju požiadavku je povinný Objednávateľ uviesť v Objednávke.
  3. Objednávateľ posúdi cenové návrhy obsiahnuté v Cenovej ponuke, a následne Cenovú ponuku s označením konkrétneho cenového návrhu zašle Poskytovateľovi. Zaslaním akceptácie cenového návrhu  Cenovej ponuky sa pre účely Dohody považuje tento úkon za potvrdenie Objednávky a uzavretie Jednotlivej zmluvy.
  4. Objednávateľ má právo do času uzavretia Jednotlivej zmluvy zmeniť (rozšíriť alebo zúžiť) rozsah požadovaných Služieb, prípadne Objednávku zrušiť. V prípade zmeny Objednávky je Poskytovateľ povinný upraviť svoju Cenovú ponuku o takúto zmenu a zaslať Objednávateľovi Cenový návrh podľa bodu 4.1 tohto článku. Objednávateľ podpisom Dohody berie na vedomie, že takúto zmenu Jednotlivej zmluvy nebude môcť Poskytovateľ v jednotlivých prípadoch zabezpečiť. V takomto prípade je Poskytovateľ povinný bezodkladne oznámiť Objednávateľovi nemožnosť zmeny Jednotlivej zmluvy a zároveň Objednávateľovi nevzniká nárok na náhradu škody alebo na zmluvné sankcie voči Poskytovateľovi.
  5. V prípade ak Objednávateľ bude požadovať zmenu už uzatvorenej Jednotlivej zmluvy, je Poskytovateľ povinný zaslať Objednávateľovi Cenovú ponuku podľa bodu 4.1 tohto článku. Prijatie takejto zmeny na základe potvrdeného cenového návrhu obsiahnutého v Cenovej ponuke Poskytovateľa sa považuje za dodatok k uzatvorenej Jednotlivej zmluve. Objednávateľ má právo jednostranne odstúpiť od uzatvorenej Jednotlivej zmluvy s Poskytovateľom, a to aj bez uvedenia dôvodu. V takomto prípade má Poskytovateľ právo na náhradu škody a účelne vynaložených nákladov spojených so zabezpečením Služieb, ktoré mu preukázateľne vznikli v čase od uzatvorenia Jednotlivej zmluvy do času, kedy mu bolo doručené odstúpenie od Jednotlivej zmluvy. Tieto náklady je povinný Objednávateľovi vyčísliť, riadne preukázať, uplatniť si ich u Objednávateľa a toto uplatnenie mu doručiť, a to v lehote 30 dní odo dňa, kedy mu bolo doručené odstúpenie Objednávateľa od Jednotlivej zmluvy, v opačnom prípade mu toto právo zaniká. Účastníci dohody sa dohodli, že v prípade jednostranného odstúpenia od Jednotlivej zmluvy zo strany Objednávateľa Poskytovateľovi nevzniká iný právny titul, ako nárok na náhradu škody a účelne vynaložených nákladov, napríklad právo na odstupné, právo na náhradu ušlého zisku, etc.
  6. Objednávka musí obsahovať:

1. očakávaný dátum príletu/odletu lietadla;
2. celý harmonogram v UTC (Coordinated Universal Time alebo Zulu time) letu, účel a povahu letu, úplnú trasu letu;
3. názov prevádzkovateľa lietadla daného letu;
4. kód dopravcu a/alebo číslo letu;
5. typ a usporiadanie lietadla (ak je k dispozícii);
6. naloženie nákladu alebo určenie miesta naloženia a miesta vyloženia (ak je to relevantné);
7. požadované Služby;
8. platobné pokyny.
   1. V prípade vzniku situácie, ktorú v čase uzavretia Jednotlivej zmluvy nebolo možné rozume predvídať s prihliadnutím na účel Jednotlivej zmluvy, napríklad zmeny v letovom pláne, zmeny počtu pasažierov, etc. má oprávnený zástupca Objednávateľa na danom letisku (spravidla posádka lietadla alebo zástupca diplomatického zboru Slovenskej republiky v danom štáte) možnosť Služby zmeniť/doobjednať na mieste, a to po vzájomnej dohode s miestnym dodávateľom Služieb.
   2. Účastníci dohody sa dohodli na elektronickom prijímaní a doručovaní Objednávok podľa tohto článku Dohody vo forme bežného e-mailu, vrátane jeho príloh a scanov v súlade s čl. X bodom 10.1 Dohody. Osobami zodpovednými za doručovanie a prijímanie písomností podľa tohto článku Dohody sú kontaktné osoby uvedené v záhlaví Dohody alebo nimi poverené osoby, ktoré boli druhému Účastníkovi dohody vopred písomné nahlásené.
   3. Poskytovateľ nie je oprávnený odmietnuť potvrdenie Objednávky, ak táto bola zaslaná v súlade s touto Dohodou.
   4. Účastníci dohody sa dohodli, že v prípade, ak Poskytovateľ nezašle Cenovú ponuku v lehote uvedenej v čl. II, bode 2.3 Dohody a v súlade s bodom 4.1 tohto článku Dohody, ani v tejto lehote Objednávku neodmietne, alebo nepožiada o jej predĺženie, bude sa táto považovať za Poskytovateľom potvrdenú (akceptovanú).
   5. Uzavretím Jednotlivej zmluvy sa Poskytovateľ zaväzuje poskytnúť Služby v termíne a v rozsahu stanovenom Jednotlivou zmluvou, za podmienok dojednaných v tejto Dohode a Jednotlivej zmluve.
   6. Poskytovateľ sa zaväzuje poskytovať Služby v kvalite podľa Prílohy č. 1 Dohody. Služby musia byť poskytnuté bez akýchkoľvek vád, predovšetkým v súlade s dohodnutými charakteristikami podľa Prílohy č. 1 Dohody, platnými všeobecne záväznými právnymi predpismi Slovenskej republiky, príslušnými normami a podmienkami tejto Dohody, podľa pokynov Objednávateľa, v súlade so záujmami Objednávateľa, ktoré sú Poskytovateľovi známe, alebo ktoré mu vzhľadom na okolnosti pri vynaložení všetkej odbornej starostlivosti mali byť známe, resp. ktoré mal Poskytovateľ poznať v súlade s príslušnými všeobecne záväznými právnymi predpismi platnými na území Slovenskej republiky a v Mieste poskytovania Služieb. Poskytovateľ je povinný spolu s poskytovaním Služieb odovzdať Objednávateľovi aj príslušné dokumenty týkajúce sa Služieb, a to vždy v slovenskom jazyku, českom jazyku alebo anglickom jazyku (spravidla dodaciu dokumenty súvisiace s dodaním paliva). Tieto dokumenty musia obsahovať všetky dohodnuté a požadované údaje podľa všeobecne záväzných právnych predpisov platných na území Slovenskej republiky.
   7. Poskytnutie Služieb sa uskutoční na základe písomného protokolu a bude preukázané podpisom zástupcu Objednávateľa na príslušnom písomnom protokole.
   8. Poskytovateľ sa zaväzuje Objednávateľa bez zbytočného odkladu písomne informovať o všetkých okolnostiach dôležitých pre riadne a včasné poskytovanie Služieb, t. j. bezprostredne potom, ako sa o nich dozvedel, a všetkých okolnostiach, ktoré môžu mať vplyv na zmenu, doplnenie alebo udelenie pokynov Objednávateľa voči Poskytovateľovi.
   9. Poskytovateľ sa môže odchýliť od pokynov Objednávateľa len vtedy, ak je to nevyhnutné pre záujmy Objednávateľa a ak si Poskytovateľ nemôže včas zabezpečiť predchádzajúci súhlas Objednávateľa. V takomto prípade je Poskytovateľ povinný bez zbytočného odkladu informovať Objednávateľa o týchto skutočnostiach.
   10. Poskytovateľ sa zaväzuje písomne upozorniť Objednávateľa na nesprávnosť (vrátane rozporu so všeobecne záväznými právnym predpismi platnými na území Slovenskej republiky) ním navrhovaného postupu, podkladov alebo iných pokynov týkajúcich sa služieb špecifikovaných v Prílohe č. 1 Dohody bezodkladne, najneskôr do šiestich (6) hodín potom, ako sa dozvedel o tomto postupe, pokynoch alebo po doručení takýchto dokumentov. V prípade, že si Poskytovateľ nesplní túto svoju povinnosť, zodpovedá za škodu tým spôsobenú. V prípade, ak Objednávateľ trvá napriek upozorneniu Poskytovateľa na ním navrhnutom postupe, podkladoch alebo pokynoch, je Poskytovateľ povinný postupovať podľa pokynov Objednávateľa, pričom však Poskytovateľ nezodpovedá za akúkoľvek škodu, ktorá v tomto prípade vznikne.
   11. Poskytovateľ sa zaväzuje poskytovať Služby, tak ako sú definované v Prílohe č. 1, riadne, včas a v súlade s podmienkami tejto Dohody.
   12. Poskytovateľ sa zaväzuje zachovávať mlčanlivosť o všetkých informáciách alebo skutočnostiach týkajúcich sa Objednávateľa a jeho činnosti, ktoré Objednávateľ sprístupní Poskytovateľovi v rámci predzmluvných rokovaní a pri poskytovaní Služieb (ďalej len „**Dôverné informácie**”). Za dôverné informácie sa pre účely Dohody považujú informácie, ktoré sú takto Objednávateľom výslovne označené, alebo sú takto označené príslušným právnym predpisom, alebo z ich povahy vyplýva, že ich za takéto Objednávateľ považuje. Poskytovateľ sa zaväzuje, že použije Dôverné informácie výhradne na účely poskytovania Služieb definovaných v Prílohe č. 1 Dohody.
   13. V Prílohe č. 3 tejto Dohody sú uvedené údaje o všetkých známych subdodávateľoch Poskytovateľa, ktorí sú známi v čase uzatvárania tejto Dohody, údaje podielu subdodávky a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
   14. Poskytovateľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 3 Dohody, a to bezodkladne po tom, ako sa o tejto skutočnosti dozvie.
   15. V prípade zmeny subdodávateľa je Poskytovateľ povinný najneskôr do piatich (5) pracovných dní odo dňa zmeny subdodávateľa predložiť/zaslať Objednávateľovi na odsúhlasenie informácie o novom subdodávateľovi v rozsahu údajov podľa bodu 4.16 tohto článku Dohody a predmety príslušných subdodávok. Pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
   16. Poskytovateľ je zároveň povinný zabezpečiť, aby každý existujúci, ako aj nový subdodávateľ boli vybraní tak, aby spĺňali rovnaké podmienky vyžadované od subdodávateľov vo verejnom obstarávaní, pričom tieto podmienky je Poskytovateľ povinný kedykoľvek na žiadosť Objednávateľa bezodkladne preukázať. V prípade, ak Objednávateľ písomne odsúhlasí zmenu subdodávateľa, nevyžaduje sa uzatvorenie dodatku k tejto Dohode.
   17. Poskytovateľ vyhlasuje, že v čase uzatvorenia Dohody je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**Zákon o registri partnerov verejného sektora**“ a „**Register partnerov verejného sektora**“), pokiaľ sa ho povinnosť zápisu do Registra partnerov verejného sektora týka. Ak sa na strane Poskytovateľa ako Účastníka dohody podieľa skupina dodávateľov podľa § 37 Zákona o verejnom obstarávaní, má každý člen tejto skupiny dodávateľov povinnosť byť zapísaný v Registri partnerov verejného sektora.
   18. Subdodávateľ alebo subdodávateľ podľa osobitného predpisu, ktorý podľa § 11 ods. 1 Zákona o verejnom obstarávaní má povinnosť zapisovať sa do Registra partnerov verejného sektora, musí byť zapísaný v Registri partnerov verejného sektora, a to najneskôr v čase poskytnutia svojho plnenia Poskytovateľovi.
   19. Povinnosti Poskytovateľa vrátane pravidiel výberu subdodávateľa platia aj pri zmene subdodávateľa počas doby platnosti tejto Dohody.
   20. Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poskytovateľ zodpovedá za odbornú starostlivosť pri výbere subdodávateľa, ako aj za výsledok plnenia vykonaného na základe zmluvy o subdodávke.
   21. V prípade, že Poskytovateľ, jeho subdodávateľ podľa Zákona o verejnom obstarávaní alebo subdodávateľ podľa Zákona o registri partnerov verejného sektora, má povinnosť byť zapísaný v Registri partnerov verejného sektora, Poskytovateľ vyhlasuje, že jeho konečným užívateľom výhod zapísaným v Registri partnerov verejného sektora, rovnako ani konečným užívateľom výhod jeho subdodávateľa podľa Zákona o verejnom obstarávaní alebo subdodávateľa podľa Zákona o registri partnerov verejného sektora nie je osoba podľa § 11 ods. 1, písm. c) Zákona o verejnom obstarávaní.
   22. Účastníci Dohody sa dohodli, že si pri poskytovaní Služieb a počas doby platnosti tejto Dohody poskytnú potrebnú súčinnosť a budú viesť evidenciu požadovaných dokladov súvisiacich s objednávaním a poskytovaním Služieb.

Článok V

**Cena za Služby**

* 1. Cena za Služby je výsledkom verejného obstarávania a je stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „**Zákon o cenách**“) a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon o cenách, ako Cena konečná. Cena za Služby je výsledkom verejného obstarávania a je uvedená v čl. II, bode 2.3 tejto Dohody a v Prílohe č. 2 tejto Dohody.
  2. Cena za Služby sa skladá z ceny poskytnutých Služieb na príslušnom letisku a príslušného poplatku uvedeného ako kritérium č. 1 až č. 6 v Prílohe č. 2 Dohody pre jednotlivú Službu.
  3. Ak je Poskytovateľ platiteľom DPH, k fakturovanej Cene za Služby bude pripočítaná DPH v súlade so všeobecnými záväznými právnymi predpismi platnými na území Slovenskej republiky v čase dodania Služby/Služieb. Cena za Služby musí zahŕňať všetky ekonomicky oprávnené náklady Poskytovateľa vynaložené v súvislosti s poskytnutím Služieb podľa Prílohy č. 1 tejto Dohody.
  4. V prípade, ak Poskytovateľ nie je platiteľom DPH a počas trvania Dohody sa v zmysle zákona č. 222/2004 Z. z. o dani z pridanej hodnoty v znení neskorších predpisov stane platiteľom DPH, Cena za Služby sa bude považovať za cenu vrátane DPH. Pre vylúčenie pochybností, zmena Ceny za Služby z tohto dôvodu nie je možná.
  5. Zálohové platby, preddavky, ani platba vopred sa neposkytujú. Úhrada Ceny za Služby sa uskutoční po riadnom a včasnom poskytnutí Služieb Poskytovateľom, formou prevodu na bankový účet Poskytovateľa uvedený v záhlaví Dohody.Bezhotovostný platobný styk sa uskutoční prostredníctvom finančného ústavu Objednávateľa na základe faktúry, ktorej splatnosť je dohodnutá v čl. II., bode 2.3 Dohody. Faktúra sa považuje za uhradenú dňom odpísania finančných prostriedkov z účtu Objednávateľa na účet Poskytovateľa uvedený v záhlaví Dohody.
  6. Neoddeliteľnou súčasťou faktúry bude kópia protokolu o poskytnutí Služieb potvrdená Objednávateľom. Súčasťou faktúry je aj zoznam všetkých poskytnutých Služieb s uvedením Ceny objednaných Služieb v štruktúre:

1. Jednotkové ceny Služieb (vrátane tovarov) a letiskových poplatkov;
2. výška poplatku v percentách/EUR podľa Prílohy č. 2 Dohody;
3. cena v EURO bez DPH s uplatnením percentuálneho/EUR poplatku:
4. príslušná sadzba DPH v percentách;
5. výška DPH v EURO;
6. Cena Objednaných Služieb v EURO vrátane DPH s uplatnením percentuálneho/EUR poplatku.
   1. Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje, Objednávateľ je oprávnený ju vrátiť na prepracovanie alebo doplnenie a Poskytovateľ je povinný faktúru podľa charakteru nedostatku opraviť, doplniť alebo vystaviť novú. V takomto prípade sa Objednávateľ nedostane do omeškania a nová lehota splatnosti takejto faktúry začne plynúť prevzatím nového, resp. upraveného daňového dokladu.
   2. Na požiadanie je Poskytovateľ povinný bezodkladne doručiť kópiu príslušných faktúr od dodávateľov, plnením ktorých zabezpečil dodanie Služieb Objednávateľovi, predovšetkým dokladov preukazujúcich dodanie letiskovej služby, pozemného odbavenia, povolenia na let a pristátie, pozemnú prepravu, stravovanie, etc.

Článok VI

Záručná doba a zodpovednosť za vady

1. Poskytovateľ poskytuje na Služby záručnú dobu v dĺžke uvedenej v čl. II, bode 2.3 Dohody a počas tejto doby sa zaväzuje zabezpečiť odstránenie všetkých vád poskytovaných Služieb. Záručná doba začína plynúť dňom poskytnutia Služieb Objednávateľovi podľa tejto Dohody. V prípade oprávnenej reklamácie sa záručná doba predlžuje o čas, počas ktorého bola vada odstraňovaná.
2. V prípade vady zo záruky Služieb počas záručnej doby má Objednávateľ právo na bezplatné odstránenie vád a Poskytovateľ má povinnosť odstrániť vady Služieb na svoje náklady.
3. Objednávateľ sa zaväzuje, že reklamáciu vady zo záruky Služieb uplatní bez zbytočného odkladu po jej zistení, a to písomne vo forme bežné e-mailu adresovaného oprávnenej osobe Poskytovateľa uvedenej v záhlaví Dohody. Reklamácia musí obsahovať:
4. Označenie a číslo Dohody, prípadne označenie a číslo Jednotlivej zmluvy uzatvorenej na základe Dohody;
5. Označenie a typ reklamovanej Služby;
6. číslo Preberacieho protokolu alebo iné určenie času dodania Služby.
7. Poskytovateľ zodpovedá Objednávateľovi za škodu, ktorú mu preukázateľne spôsobil v súvislosti s poskytovaním Služieb definovaných v čl. II, bode 2.3 a Prílohe č. 1 Dohody.
8. Poskytovateľ nezodpovedá za škodu, ktorá vznikla Objednávateľovi v dôsledku poskytnutia nepravdivej, zavádzajúcej alebo neúplnej informácie, dokumentov alebo akýchkoľvek iných podkladov poskytnutých Objednávateľom Poskytovateľovi.
9. Poskytovateľ zodpovedá počas celej doby trvania tejto Dohody, ako aj počas záručnej doby uvedenej v čl. II, bode 2.3 a v Prílohe č. 1 tejto Dohody za vady Služieb, najmä ak predmetné Služby boli poskytnuté odlišne od podmienok uvedených v tejto Dohode a jej prílohách. Pri výskyte vady poskytnutých Služieb Objednávateľ na ňu písomne upozorní Poskytovateľa a Poskytovateľ sa zaväzuje túto vadu na vlastné náklady odstrániť v lehote uvedenej v čl. II, bode 2.3 a v Prílohe č. 1 Dohody. V prípade, ak nebude možné vadu odstrániť, alebo jej odstránenie by si vyžadovalo plnenie, ktoré by bolo vyššie ako hodnota poskytnutej Služby, má Objednávateľ právo na zľavu z Ceny za Služby, a to až do výšky 100 % hodnoty vadne poskytnutej Služby.
10. Postup pri reklamácii Služieb sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov platných na území Slovenskej republiky.

Článok VII

Ostatné dojednania

1. Poskytovateľ sa zaväzuje poskytnúť Objednávateľovi Služby v dohodnutom rozsahu, kvalite, požadovaných technických parametroch a v dohodnutom termíne v zmysle špecifikácie podľa čl. II, bode 2.3 Dohody a Prílohy č. 1 Dohody.
2. Účastníci dohody sa výslovne dohodli, že Poskytovateľ nie je oprávnený bez predchádzajúceho písomného súhlasu Objednávateľa postúpiť na tretiu osobu, založiť alebo započítať akékoľvek svoje pohľadávky vzniknuté na základe alebo v súvislosti s touto Dohodou alebo plnením záväzkov podľa tejto Dohody.
3. V prípade ak Poskytovateľ ponúka letecké palivo za cenu vyššiu, ako je cena leteckého paliva dostupného na letisku má Objednávateľ právo neodobrať palivo od Poskytovateľa.

Článok VIII

**Zmluvné pokuty a úroky z omeškania**

* 1. Pre prípad nedodržania podmienok tejto Dohody dohodli Účastníci dohody nasledovné zmluvné pokuty a úroky z omeškania:

1. za omeškanie Poskytovateľa s poskytovaním Služieb podľa čl. II, bodu 2.3 Dohody si Objednávateľ uplatní voči Poskytovateľovi zmluvnú pokuty vo výške 0,05 % z Ceny za jednotlivé Služby, s ktorými je v omeškaní, za každý, aj začatý deň omeškania;
2. za omeškanie Poskytovateľa s odstránením vady Služieb v lehote podľa čl. II, bodu 2.3 Dohody a v súlade s čl. VI Dohody si Objednávateľ uplatní si voči Poskytovateľovi zmluvnú pokutu vo výške 0,05 % z Ceny za Služby s odstraňovaním vád ktorých je v omeškaní, za každý, aj začatý deň omeškania;
3. za omeškanie Objednávateľa s úhradou faktúry vzniká Poskytovateľovi právo uplatniť si zákonný úrok z omeškania z nezaplatenej ceny za každý, aj začatý deň omeškania;
4. v prípade, že Poskytovateľ poskytne Objednávateľovi Služby, ktoré nespĺňajú stanovené požiadavky na Služby podľa čl. IV, bodu 4.12 Dohody, si Objednávateľ uplatní si zmluvnú pokutu vo výške 10% z Ceny za takéto Služby;
5. v prípade nepravdivosti vyhlásení Poskytovateľa, ktoré sú uvedené v čl. IV, bodoch 4.23 a 4.27 Dohody, je Poskytovateľ povinný zaplatiť Objednávateľovi zmluvnú pokutu vo výške 30.000,- EUR (slovom: tridsať tisíc EUR);
6. v prípade porušenia povinnosti Poskytovateľa uvedenej v čl. IV, bodu 4.18 Dohody si Objednávateľ uplatní voči Poskytovateľovi zmluvnú pokutu vo výške 30% z Ceny za Služby za každé jednotlivé porušenie;
7. v prípade nepredloženia Cenovej ponuky riadne a včas podľa čl. IV bodov 4.1 a 4.2 si Objednávateľ uplatní si voči Poskytovateľovi zmluvnú pokutu vo výške 10 % Ceny za Služby za každé jednotlivé porušenie.
   1. Účastníci dohody vyhlasujú, že nepovažujú výšku zmluvných pokút za neprimeranú, ale ju považujú za zodpovedajúcu významu povinností, ktoré ochraňuje.
   2. Zaplatením zmluvnej pokuty Poskytovateľom podľa bodu 8.1 tohto článku Dohody nezaniká nárok Objednávateľa na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.
   3. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí Poskytovateľ Objednávateľovi v lehote tridsiatich (30) dní odo dňa doručenia faktúry do sídla Objednávateľa. Pre účely tejto Dohody sa za vyššiu moc považujú udalosti, ktoré nie sú závislé od vôle alebo konania zmluvných strán, a ktoré nemôžu Účastníci dohody ani predvídať, ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény, pandémia. Oslobodenie od zodpovednosti za nesplnenie predmetu Dohody trvá po dobu pôsobenia vyššej moci, najviac však dva (2) mesiace. Po uplynutí tejto doby sa Účastníci dohody dohodnú o ďalšom postupe. Ak nedôjde k dohode, má Účastník dohody, ktorý sa odvolal na okolnosti vylučujúce zodpovednosť, právo odstúpiť od Dohody.

Článok IX

**Skončenie Dohody**

* 1. Účastníci dohody sa dohodli, že Dohodu je možné skončiť:
  2. písomnou dohodou Účastníkov dohody, a to dňom uvedeným v takejto dohode; v dohode o skončení Dohody sa súčasne upravia nároky Účastníkov dohody vzniknuté na základe alebo v súvislosti s touto Dohodou,
  3. písomným odstúpením od Dohody v prípade podstatného porušenia Dohody,
  4. písomnou výpoveďou v súlade s bodmi 9.6 a 9.7 tohto článku Dohody.
  5. Odstúpenie od Dohody sa uskutoční písomným oznámením odstupujúceho Účastníka dohody adresovaným druhému Účastníkovi dohody zároveň s uvedením dôvodu odstúpenia od Dohody a je účinné okamihom jeho doručenia druhému Účastníkovi dohody. V prípade pochybností sa má za to, že je odstúpenie doručené tretí (3.) deň po jeho odoslaní. Účastníci dohody sa dohodli, že odstúpenie od Dohody si budú vždy doručovať na adresu Účastníka dohody uvedenú v záhlaví tejto Dohody.
  6. Za podstatné porušenie Dohody sa považuje:

1. omeškanie Poskytovateľa s poskytnutím Služieb oproti dohodnutému termínu poskytnutia Služieb o viac ako dva (2) týždne bez uvedenia dôvodu, ktorý by omeškanie ospravedlňoval (vyššia moc);
2. ak Cena za Služby bude fakturovaná v rozpore s podmienkami dohodnutými v tejto Dohode a jej prílohách;
3. Poskytovateľ poskytne Objednávateľovi Služby v rozsahu a kvalite, ktoré sú v rozpore s Prílohou č. 1 Dohody a touto Dohodou;
4. Objednávateľ je v omeškaní so zaplatením faktúry o viac ako šesťdesiat (60) dní po lehote jej splatnosti, a to aj napriek písomnej výzve Poskytovateľa s určením náhradnej lehoty na vykonanie nápravy;
5. Poskytovateľ poruší jeho povinnosti podľa čl. IV, bodu až  4.24 až 4.28 tejto Dohody,
6. budú zo strany Objednávateľa opakovane reklamované poskytnuté Služby (viac ako trikrát, pričom nemusí ísť o rovnakú vadu) a reklamácia bude oprávnená;
7. ak dôjde zo strany Poskytovateľa opakovanie (viac ako dvakrát) k omeškaniu s poskytnutím Služieb alebo ich časti o viac ako štrnásť (14) kalendárnych dní;
8. v prípade opakovaného (viac ako dvakrát) nepredloženia Cenovej ponuky riadne a včas podľa čl. IV body 4.1 a 4.2.
   1. Objednávateľ je oprávnený písomne odstúpiť od tejto Dohody aj v prípade, ak:
9. proti Poskytovateľovi začalo konkurzné konanie alebo reštrukturalizácia;
10. Poskytovateľ vstúpil do likvidácie;
11. Poskytovateľ koná v rozpore s touto Dohodou a/alebo všeobecne záväznými právnymi predpismi platnými na území SR a na písomnú výzvu Objednávateľa toto konanie a jeho následky v určenej primeranej lehote neodstráni.
    1. Objednávateľ je oprávnený odstúpiť od Dohody v prípade, ak:
12. existuje dôvod na vylúčenie Poskytovateľa pre nesplnenie podmienky účasti podľa § 32 ods. 1 písm. a) Zákona o verejnom obstarávaní alebo podľa § 40 ods. 8 Zákona o verejnom obstarávaní alebo existuje akýkoľvek iný dôvod na vylúčenie Poskytovateľa stanovený Zákonom o verejnom obstarávaní;
13. táto nemala byť uzatvorená s Poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie;
14. Poskytovateľ alebo jeho subdodávateľ nebol v čase uzatvorenia tejto Dohody zapísaný v Registri partnerov verejného sektora alebo bol vymazaný z Registra partnerov verejného sektora.
    1. Objednávateľ je oprávnený písomne vypovedať túto Dohodu aj bez uvedenia dôvodu s výpovednou dobou štyri (4) mesiace. Výpovedná doba začína plynúť dňom nasledujúcim po dni doručenia písomnej výpovede druhému Účastníkovi dohody.
    2. Poskytovateľ je oprávnený písomne vypovedať túto Dohodu z dôvodu ak Objednávateľ neuhradil riadne doručenú a riadne vystavenú faktúru Poskytovateľovi, a ak je Objednávateľ v omeškaní s jej úhradou dlhšie ako šesťdesiat (60) dní, a to aj napriek písomnej výzve Poskytovateľa s určením náhradnej lehoty na vykonanie nápravy. Výpovedná doba je šesť (6) mesiacov a začína plynúť dňom nasledujúcim po dni doručenia písomnej výpovede druhému Účastníkovi dohody.
    3. Odstúpenie od Dohody má následky stanovené príslušnými ustanoveniami Obchodného zákonníka, pokiaľ sa Účastníci dohody písomne nedohodnú inak.
    4. Ukončením Dohody nie sú dotknuté ustanovenia týkajúce sa zodpovednosti za vady, sankcií, náhrady škody a ďalších ustanovení tejto Dohody, z ktorých povahy vyplýva, že majú byť zachované aj po ukončení Dohody.

Článok X

**Spoločné a záverečné ustanovenia**

1. Akákoľvek písomnosť alebo iné správy, ktoré sa doručujú v súvislosti s touto Dohodou druhému Účastníkovi dohody (každá z nich ďalej ako „**Oznámenie**“) musia byť:
2. v písomnej podobe (v listinnej alebo elektronickej podobe),
3. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom Dohody.

Pre vylúčenie pochybností sa za písomnú podobu/formu komunikácie podľa tejto Dohody považuje aj elektronická komunikácia vo forme bežného e-mailu, spolu s jeho prílohami, vrátane scanov.

* 1. Oznámenie poskytované Objednávateľovi bude zaslané na adresu uvedenú v záhlaví Dohody alebo inej osobe alebo na inú adresu, ktorú Objednávateľ priebežne písomne oznámi Poskytovateľovi v súlade s týmto článkom Dohody.
  2. Oznámenie poskytované Poskytovateľovi bude zaslané na adresu uvedenú v záhlaví Dohody alebo inej osobe alebo na inú adresu, ktorú Poskytovateľ priebežne písomne oznámi Objednávateľovi v súlade s týmto článkom Dohody.
  3. Oznámenie nadobúda účinnosť okamihom jeho prevzatia a má sa za prevzaté:

1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
2. v čase jeho doručenia, ale najneskôr v piaty (5.) deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
3. v čase jeho doručenia, ale najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.
   1. V prípadezmeny obchodného mena, názvu, sídla, právnej formy, štatutárnych orgánov alebo i spôsobu ich konania za Účastníka dohody, bankového spojenia alebo čísla účtu, oznámi Účastník dohody, ktorého sa niektorá z uvedených zmien týka, písomnou formou túto skutočnosť druhému Účastníkovi dohody, a to bez zbytočného odkladu, inak povinný Účastník dohody zodpovedá za všetky škody z toho vyplývajúce alebo náklady, ktoré v tejto súvislosti musel vynaložiť druhý Účastník dohody. V prípade zmien podľa predchádzajúcej vety nie je potrebný písomný dodatok k Dohode, písomné Oznámenie je dostačujúce.
   2. Táto Dohoda môže byť doplnená alebo zmenená v súlade so všeobecne záväznými právnymi predpismi platnými na území Slovenskej republiky, najmä v súlade s § 18 Zákona o verejnom obstarávaní, len písomnými a očíslovanými dodatkami, ktoré sa po podpísaní oboma Účastníkmi dohody stávajú neoddeliteľnou súčasťou tejto Dohody. Ustanovenie bodu 10.5 tohto článku Dohody týmto nie je dotknuté.
   3. Pokiaľ sa niektoré ustanovenie Dohody stane čiastočne alebo úplne neplatným alebo neúčinným, nebude to mať vplyv na platnosť a účinnosť ostatných ustanovení tejto Dohody. Účastníci dohody sa v takomto prípade zaväzujú dohodou nahradiť také ustanovenie alebo jeho časť iným ustanovením, a to tak, aby hospodársky účel a význam tejto Dohody zostal v čo najväčšej miere zachovaný a aby nové ustanovenie zodpovedalo zamýšľanému účelu pôvodného ustanovenia tejto Dohody.
   4. V ostatných právach a povinnostiach touto Dohodou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
   5. Účastníci dohody sa dohodli, že prípadné spory vyplývajúce z plnenia tejto Dohody budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
   6. Účastníci dohody vyhlasujú, že túto Dohodu uzatvorili slobodne a vážne, že sa oboznámili s celým je obsahom, ktorému porozumeli a nemajú proti jej forme a obsahu žiadne výhrady, čo potvrdzujú vlastnoručnými podpismi.
   7. Táto Dohoda nadobúda platnosť dňom jej podpisu obidvoma Účastníkmi dohody a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR. Zverejnenie Dohody v Centrálnom registri zmlúv zabezpečí Objednávateľ.
   8. Táto Dohoda je vyhotovená v elektronickej podobe s platnosťou originálu v súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov. V prípade podpisu Dohody v listinnej podobe sa Dohoda vyhotovuje v troch (3) vyhotoveniach s platnosťou originálu, z toho dve (2) pre Objednávateľa a jedno (1) pre Poskytovateľa.
   9. Dohoda má nasledujúce prílohy, ktoré tvoria jej neoddeliteľnú súčasť. V prípade rozporov medzi ustanoveniami Dohody a jej príloh, majú prednosť ustanovenia uvedené v prílohách.

* Príloha č. 1 – Opis predmetu zákazky, vlastný návrh plnenia
* Príloha č. 2 – Štruktúrovaný rozpočet Ceny za Služby
* Príloha č. 3 – Zoznam subdodávateľov
* Príloha č. 4 – Kontakty pre prevádzkové záležitosti

V [●], dňa [●] V [●], dňa [●]

Za Objednávateľa: Za Poskytovateľa:

....................................................... .......................................................

[●] [●]

[●] [●]

**PRÍLOHA Č. 1**

**OPIS PREDMETU ZÁKAZKY, VLASTNÝ NÁVRH PLNENIA**

**PRÍLOHA Č. 2**

**ŠTRUKTÚROVANÝ ROZPOČET CENY ZA SLUŽBY**

**PRÍLOHA Č. 3**

**ZOZNAM SUBDODÁVATEĽOV**

|  |  |  |  |  |
| --- | --- | --- | --- | --- |
| **Poradové číslo** | **Identifikácia navrhnutého subdodávateľa (obchodné meno, sídlo, IČO)** | **Identifikácia príslušného plnenia** | **Rozsah plnenia vyjadrený v % a sumou** | **Meno, priezvisko, dátum narodenia, adresa pobytu osoby oprávnenej konať za subdodávateľa** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**PRÍLOHA Č. 4**

**KONTAKTY PRE PREVÁDZKOVÉ ZÁLEŽITOSTI**